מחפרים בשירות צה"ל

מחפר ממוגן של צה"ל מדגם [[קטרפילר 349.]]
מחפר ממוגן של צה"ל מדגם [[קטרפילר 330.]]
חיל ההנדסה הקרבית של צה"ל מפעיל כחלק ממערך הצמ"ה שלו מחפרים, רובם תוצרת קטרפילר, המשמשים לעבודות עפר, הריסת מבנים ומשימות הנדסה צבאית שונות. חלק מהמחפרים זוכים למיגון המאפשר להם לפעול בזירות לחימה ותחת אש. הדגמים הממוגנים העיקריים בשירות צה"ל הם הקטרפילר 330 והקטרפילר 349 ("באגר E-349").

== מאפיינים וייעוד ==
מחפר ממוגן של [[גדוד 605 וברקע דחפור D9 משוריין.]]
מחפר ממוגן חונה ליד [[דחפור די-9 בשירות צה"ל.]]
מחפר ממוגן של צה"ל מדגם [[קטרפילר 349 בתערוכת יום העצמאות 2017.]]
המחפר, שמכונה "באגר" (Bagger), הוא ציוד מכני הנדסי הכולל זרוע חפירה ארוכה עם כף (backhoe) המותקנת על גבי משטח מסתובב ("פיווט") הנע על גבי זחלים. המחפר הוא כלי כבד ואיטי אך שימושיו מגוונים. כברירת מחדל, זרוע החפירה מצוידת בכף אך ניתן להחליפה ולהתקין במקומה פטיש חציבה ("פטיש אוויר") - המשמש בעיקר להריסת מבנים - או מזמרה (התקן דמוי מספריים גדולים), צבת ואף מקדח-בורות.

המחפרים בחזית שמשמשים להנדסה קרבית זוכים למיגון הכולל לוחות שריון על המנוע המערכות המכניות, הבוכנות והצינורות ההידראוליים שעל הזרוע, ותא מפעיל ממוגן עם זכוכית משוריינת. המיגון מקנה למחפר עמידות נגד נשק קל ורסס. המחפר נכנס לפעולה אחרי שהזירה מאובטחת לרוב על ידי כוחות אחרים, כגון לוחמי הנדסה קרבית וחי"ר, ודחפורי D9 משוריינים שללו מוקשים ומטעני חבלה בזירה.

תפקידי המחפר הממוגן הם:
* עבודות עפר
* חפירת תעלות
* חשיפת מנהרות תת־קרקעיות
* טיפול במטעני חבלה קטנים ומוקשים
* הריסת מבנים כולל רבי־קומות
* הריסת בתי מחבלים
* מבצעי נוהל סיר לחץ
* גיזום עצים וחוטי חשמל
* בנייה וביצורים

המחפר הממוגן משמש גם להריסת מבנים, לרוב בעלי שתי קומות ויותר. הוא מאפשר הריסה מדויקת ובזכות הזרוע הארוכה שלו יכול להגיע לקומות הגבוהות. לעיתים המחפר הורס את הבית באמצעות הכף הסטנדרטית ולעיתים באמצעות פטיש חציבה. מבנים גדולים במיוחד נהרסים בשיתוף פעולה בין המחפר לדחפור D9 משוריין שבונה "רמפה" המאפשרת למחפר להגיע לקומות הגבוהות ביותר, וכן מסייע בהריסת יסודות המבנה.

== דגמים ==

{| border="1" width="670" cellpadding="2" cellspacing="0" |
| bgcolor="#ffd700" | נתון 
| bgcolor="#ffff00" | קטרפילר 330
| bgcolor="#ffff00" | קטרפילר 349
|-
| קטגוריה
| מחפר זחלי בינוני
| מחפר זחלי גדול
|-
| הספק נטו
| 
| 
|-
| משקל (ללא מיגון)
| 30,900 ק"ג
| 53,000 ק"ג
|-
| אורך
| 10.4 מטר
| 11.5–12.4 מטר
|-
| עומק חפירה מרבי
| 7.42 מטר
| 7.66–8.5 מטר
|}

== היסטוריה ==
מחפר ממוגן [[קטרפילר 349 בתערוכת יום העצמאות 2022.]]
מחפרים לא ממוגנים נמצאים בשירות צה"ל שנים רבות כאשר עד סוף שנות ה-90 של המאה ה-20 הסתמך צה"ל בעיקר על כלי צמ"ה אזרחיים. בתקופות שגרה ובט"ש הועסקו קבלנים אזרחיים לעבודות ביצורים אך בזמן לחימה הכלים האזרחיים גויסו כציוד מגויס לשעת חירום.

בשנות ה-90 של המאה ה-20 החל מיגון המחפרים, בעיקר בשביל הלחימה ברצועת הביטחון ובט"ש בשטחי יהודה ושומרון וחבל עזה בעקבות האינתיפאדה הראשונה. ב-2014 נקלט בחיל ההנדסה הקרבית מחפר גדול ומתקדם מדגם קטרפילר 349E.

המחפרים הממוגנים נטלו חלק באינתיפאדה השנייה. במהלך מבצע חומת מגן השתתפו מחפרים ממוגנים בהריסת המוקטעה של יאסר ערפאת ברמאללה. כמו כן, מחפרים ממוגנים הרסו מבני טרור ובתי מחבלים לצד דחפורי D9 משוריינים. המחפרים נטלו חלק גם בלחימה ברצועת עזה בשנים 2000–2005, בעיקר בציר פילדלפי, שם שימשו לחשיפת מנהרות הברחה ברצועת עזה.

במבצע הבאת ביכורים ב-2006 נטלו המחפרים חלק מרכזי והביאו לכניעתם של בכירי המבוקשים הפלסטינים, בהם רוצחי רחבעם זאבי, אחרי שקילפו את קירות החדר בו התבצרו. 

מחפר ממוגן סייע בהריגת חוטפי ורוצחי שלושת הנערים ב-2014, אחרי שהרס את גג המסתור של המחבלים ובכך איפשר ללוחמי הימ"מ להרגם באמצעות ירי והשלכת רימוני נפץ אל המרתף בו הסתתרו.

ברצועת עזה משמשים המחפרים גם לחשיפת מנהרות הלחימה של רצועת עזה ופעלו באופן נרחב במבצע צוק איתן. זו הייתה הפעלת הבכורה המבצעית של המחפר הגדול והחדש מדגם באגר E-349.

מאז 2015 משמשים המחפרים הממוגנים ככלי העיקרי להריסת בתי מחבלים שביצעו פיגועים נגד ישראלים. 

המחפרים משמשים גם במבצעי נוהל סיר לחץ למעצר מחבלים פלסטינים המתבצרים במבנים. כך למשל ב-27 ביולי 2016, במבצע משותף של הימ"מ, צה"ל והשב"כ נהרג מוחמד פקיה, המחבל שרצח את מיכאל מרק ב-1 ביולי. כוחות הימ"מ כיתרו את הבית וביצעו נוהל סיר לחץ שבמהלכו נורו מספר רקטות כתף על הבית ובסיומו באגר ממוגן של חיל ההנדסה הקרבית הרס את הבית. גופת המחבל נמצאה בין ההריסות.

מחפרים ממוגנים השתתפו גם במלחמת חרבות ברזל, הן בתמרון הקרקעי ברצועת עזה והן בזירת יהודה ושומרון. ברצועת עזה שימשו המחפרים לחשיפת מנהרות תת-קרקעיות והריסת מבנים, וביהודה ושומרון הם שימשו גם לנוהל סיר לחץ והריסת בתי מחבלים.

== כלים הנדסיים ממוגנים נוספים בצה"ל ==

צה"ל מפעיל ציוד מכני הנדסי (צמ"ה) מסוגים שונים, בהם דחפורים, מחפרים ושופלים תוצרת קטרפילר וכן מחפרונים, מיני־מעמיסים, מפלסות ומשאיות. בעוד חלק מכלי הצמ"ה נועדו לעבודות בינוי ותחזוקה בבסיסיים עורפיים, כלים אחרים נועדו לעבוד בבסיסים שבאזורי עימות ואף בחזית עצמה, כולל השתתפות בקרבות, ולפיכך זוכים למיגון הולם. כלי הצמ"ה הממוגנים העיקריים של חיל ההנדסה הקרבית הם הדחפור (מדגם קטרפילר די־9), השופל (מדגם קטרפילר 966) והבאגר (מדגם קטרפילר 349). בכלי התקשורת לעיתים מתבלבלים ביניהם ומכנים את כולם "D9". להלן טבלה המסכמת את ההבדלים ביניהם:

== קישורים חיצוניים ==


* [https://www.handasa.org.il/%D7%A8%D7%A7%D7%9E_%D7%A6%D7%9E%D7%94 רק"ם וצמ"ה], באתר עמותת חיל ההנדסה הקרבית
* 
* [https://www.israeldefense.co.il/content/%D7%97%D7%93%D7%A9-%D7%91%D7%90%D7%92%D7%A8-%D7%A0%D7%92%D7%93-%D7%9E%D7%A0%D7%94%D7%A8%D7%95%D7%AA חדש : "באגר" נגד מנהרות], IsraelDefense, 13 ביולי 2014
* 
* דגמי המחפרים (האזרחיים) באתר קטרפילר:
** [https://www.cat.com/en_US/products/new/equipment/excavators/medium-excavators/15969757.html מחפר קטרפילר 330]
** [https://www.cat.com/en_US/products/new/equipment/excavators/large-excavators/15970245.html מחפר קטרפילר 349]
* דגמי המחפרים (האזרחיים) באתר טרקטורים וציוד ITE:
** [https://www.ite-cat.co.il/%D7%91%D7%90%D7%92%D7%A8-330GC מחפר קטרפילר 330GC]
** [https://www.ite-cat.co.il/330f מחפר קטרפילר 330F]
** [https://www.ite-cat.co.il/%D7%91%D7%90%D7%92%D7%A8-330 מחפר קטרפילר 330 (הדור החדש)]
* סרטונים ביוטיוב:
** 
** 

== הערות שוליים ==

קטגוריה:חיל ההנדסה הישראלי: אמצעי לחימה